สร้างรูปแบบการคิดที่แข็งแรง มีทัศนคติที่ดี
คุณสังเกตหรือไม่ว่าตัวคุณเองมักจะถูกโจมตีโดยความทรงจำแย่ๆ เมื่อคุณไปในสถานที่บางแห่งหรือล้อมรอบด้วยวัตถุสิ่งของบางอย่าง บางทีคุณอาจจะไม่เคยคิดว่าสิ่งเหล่านั้นมันสามารถจุดประกายความทรงจำของคุณได้ ยกตัวอย่างเช่น สมมุติว่าคุณมีความทรงจำแย่ๆ ที่เกี่ยวกับอุบัติเหตุที่เกิดขึ้นที่โรงเรียนสมัยประถมของคุณและคุณจำมันได้ทุกครั้งที่คุณผ่านสถานที่นั้น ถ้าคุณเริ่มเลือกที่จะใช้เส้นทางอื่นในการไปทำงานในตอนเช้าเพื่อที่จะหลีกเลี่ยงถนนที่โรงเรียนของคุณนั้นตั้งอยู่ คุณสามารถทำให้ความทรงจำแย่ๆ ห่างจากคุณไปได้บ่อยขึ้น  ถ้าคุณสามารถหลีกเลี่ยงสิ่งที่จุดชนวนความทรงจำแย่ๆ ของคุณได้อย่างสมบูรณ์ มันอาจจะจางหายไปจากจิตใจของคุณ คุณจะมีเหตุผลน้อยลงที่จะเรียกมันกลับคืนมาและตราบใดที่คุณดำรงชีวิตไปเรื่อยๆ คุณจะทดแทนความทรงจำแย่ๆ ด้วยความคิดกับสิ่งสำคัญอื่นๆ แทน แน่นอนว่าชนวนทุกตัวนั้นไม่สามารถหลีกเลี่ยงได้ และคุณอาจจะไม่อยากเปลี่ยนเส้นทางเดินทางไปทำงานหรือบริจาคหนังสือนิยายวิทยาศาสตร์ที่สะสมมา หรือหยุดฟังเพลงจากวงโปรดเพียงเพราะว่าล่าสุดที่คุณไปดูวงดนตรีนี้เล่นคือคืนที่แฟนเก่าของคุณบอกเลิกคุณ ถ้าการหลีกเลี่ยงนั้นเป็นไปไม่ได้และด้วยเพราะชนวนที่มีเยอะมากหรือคุณให้พลังกับความทรงจำเหล่านั้นอยู่ มันมีหนทางที่คุณสามารถรับมือกับความทรงจำนั้นได้ ครั้งแรกๆ ที่คุณจำสิ่งแย่ๆ ขึ้นมาได้ มันอาจจะทำให้คุณรู้สึกกังวลและไม่มั่นใจ แรงกระตุ้นของคุณอาจจะอยากหลีกเลี่ยงที่จะคิดถึงมันเท่าที่จะสามารถทำได้ แต่การพยายามที่จะหยุดคิดนั้นสามารถทำให้มันตีกลับมากระทบความรู้สึกเราได้ แทนที่จะผลักมันออกจากจิตใจของคุณ ให้คุณอนุญาตตัวคุณเองจดจำสิ่งที่เกิดขึ้น คิดถึงมันจนกระทั่งรู้สึกว่าปมเริ่มคลายลง ท้ายที่สุดคุณจะหยุดคิดถึงมันและเมื่อคุณคิดถึงมันขึ้นมาอีก มันจะไม่เจ็บปวดอีกต่อไป ถ้าความทรงจำเริ่มมีผลแปรเปลี่ยนพฤติกรรมในจิตใจของคุณ ให้ออกไปเดินนานๆ หรือไม่ก็ออกกำลังกายทันที   พยายามทำใจสบายๆ และคิดว่าเหตุการณ์ที่เกิดขึ้นในความทรงจำนั้นได้จบไปแล้ว ไม่ว่าอะไรที่เกิดขึ้น คนหัวเราะเยาะกับสิ่งที่น่าอายของคุณ หรือเหตุการณ์อันตรายที่คุณเคยประสบ มันคืออดีต ในบางกรณี เวลาคิดถึงความทรงจำแย่ๆ สามารถทำให้หมกมุ่นได้ ให้สังเกตอารมณ์ของตัวเองในขณะที่คุณคิดซ้ำๆ เกี่ยวกับความทรงจำนั้น ถ้าคุณรู้สึกว่าหลังจากที่คุณคิดถึงความทรงจำนั้นอย่างรอบคอบแล้วมันยังรู้สึกเจ็บปวดอยู่ ให้ลองวิธีที่ต่างไปเพื่อที่จะเอาความทรงจำแย่ๆ นั้นออกไป ทุกๆ ครั้งเวลาที่คุณจำบางสิ่งได้ ความทรงจำของคุณจะค่อยๆ เปลี่ยนไปที่ละนิด สมองของคุณจะสร้างช่องว่างเล็กๆ ขึ้นอยู่ในความทรงจำโดยทดแทนมันด้วยข้อมูลผิดๆ คุณสามารถใช้ประโยชน์ของวิธีการทำงานของสมองคุณโดยทดแทนในส่วนที่มีความทรงจำแย่ๆ อยู่ด้วยข้อมูลที่ต่างออกไป ท้ายที่สุดเวลาที่คุณคิดถึงมัน คุณจะเริ่มเห็นสิ่งที่ต่างออกไป  ตัวอย่างเช่น สมมุติว่าคุณมีความทรงจำในช่วงวัยเด็กเกี่ยวกับการขับเรือที่มีชื่อเรียกว่า “ดรีมแคชเชอร์” บนแม่น้ำกับพ่อของคุณ คุณจำได้ว่าพ่อของคุณอยู่ที่ท้ายเรือใส่กางเกงขาขั้นสีแดงและแว่นกันแดด กำลังตะโกนในขณะที่มองคุณกำลังพิงขอบเรือมากเกินไปจนคุณตกลงไปในน้ำ คุณ “รู้” นี่คือสิ่งที่เกิดขึ้น แต่หลายปีหลังจากที่คุณเห็นรูปถ่ายจากวันนั้น พ่อของคุณใส่ยีนส์และเรือที่มีชื่อว่า “คิงฟิชเชอร์” อย่างที่เห็น ความทรงจำนั้นไม่เคยจะแน่นอนซะทีเดียว มันสามารถเปลี่ยนได้ พยายามเปลี่ยนบางส่วนของความทรงจำที่ทำให้คุณรู้สึกแย่ใช้วิธีแบบตัวอย่างด้านบน ถ้าคุณนึกถึงความรู้สึกกลัวหรือโดดเดี่ยวเมื่อคุณตกลงไปในแม่น้ำให้พยายามสร้างจินตนาการขึ้นมาใหม่ต่อความทรงจำซึ่งจะทำให้คุณมุ่งจุดสนใจว่าคุณรู้สึกดีขนาดไหนที่คุณพ่อของคุณมาช่วยคุณไว้ ทุกครั้งที่คุณคิดถึงความทรงจำ มันจะต่างออกไปเล็กน้อย ถ้าคุณสนใจในสิ่งที่ทำให้รู้สึกดีแทนสิ่งที่ทำให้รู้สึกแย่ในแต่ละครั้ง ความทรงจำของคุณจะเริ่มเปลี่ยนสีไป มันอาจจะไม่ได้เปลี่ยนจากความทรงจำที่แย่เป็นดี แต่พลังในการทำร้ายความรู้สึกของมันจะหายไป บางครั้งสมองของเรามีร่องที่มันยากแก่การปีนออกมา ถ้าคุณเจอตัวเองจมอยู่ในความทรงจำมากมายที่แย่ๆ ให้ฝึกจิตใจเปลี่ยนไปนึกถึงความทรงจำที่ทำให้มีความสุขแทน อย่าให้เวลากับความทรงจำแย่ๆ มาเปลี่ยนอารมณ์หรือทำให้คุณรู้สึกวิตกกังวล ในทางกลับกันถ้าช่วงเวลาเหล่านั้นเข้ามาในจิตใจของคุณ ให้ย้ายความคิดไปยังความทรงจำที่มีความสุข ฝึกฝนการคิดบวกอยู่บ่อยๆ จนกว่าคุณจะไม่กลับไปตกอยู่ในความวิตกเก่าๆ โดยอัตโนมัติ  ลองจับคู่ความทรงจำแย่ๆ กับความทรงจำดีๆ เข้าด้วยกัน ยกตัวอย่างถ้าคุณไม่สามารถหยุดคิดถึงเวลาที่คุณซุ่มซ่ามตอนกำลังพรีเซนท์และคนทั้งห้องหัวเราะคุณให้จับมันคู่กับความทรงจำที่คุณพรีเซนท์มันได้ดีและได้รับการชื่นชม แต่ละครั้งที่คุณคิดถึงความทรงจำแย่ๆ ให้ส่งมันไปที่ความทรงจำที่ดีๆ การมีความทรงจำที่ดีอยู่ในจิตใจมันจะช่วยให้คุณห่างจากการทำลายสมองและแทนที่ด้วยบางอย่างที่ดีให้คิดถึงเมื่อรู้สึกแย่ การฝึกฝนมุ่งไปที่ปัจจุบันเรียกว่า การอยู่อย่างระมัดระวัง มันหมายความว่าให้มุ่งจุดสนใจไปที่นี่และตอนนี้ แทนที่จะจมอยู่กับอดีตหรือลนลานอยู่กับการคาดการณ์สิ่งที่จะเกิดขึ้นในอนาคต อยู่อย่างระมัดระวังนั้นเป็นหนทางที่เยี่ยมยอดในการปลดปล่อยความเครียดและทำให้มันออกไปจากชีวิต แทนที่จะเสียเวลาและเป็นห่วงในสิ่งที่คุณไม่สามารถเปลี่ยนแปลงได้ คุณต้องทิ้งกระเป๋าใบใหญ่ไปและ “ปล่อยให้เป็นไป”  หลายๆ ครั้งที่เราปล่อยให้จิตใจพาไประหว่างเรากำลังทำกิจกรรมในชีวิตประจำวัน และมันดึงความสนใจเราเราออกจากสิ่งที่กำลังทำอยู่ แทนที่จะเดินต่ออย่าง “เครื่องยนต์อัตโนมัติ” ให้ใช้เวลาสังเกตรายละเอียดเล็กๆ น้อยๆ อย่างเช่นเสียงหรือกลิ่น ที่คุณไม่ค่อยได้ความสนใจกับมัน มันจะช่วยทำให้คุณดึงสติกลับมาอยู่กับปัจจุบันมากว่าที่จะจมปลักอยู่กับความทรงจำของคุณ นำวลีที่คุณสามารถใช้ย้ำไปมาเมื่อความคิดของคุณพาคุณไปในที่ๆ คุณไม่อยากไป ยกตัวอย่างเช่น คุณสามารถพูดว่า “ฉันอยู่ที่นี่” หรือ “ฉันมีชีวิตอยู่” พูดบางอย่างที่ทำให้คุณวกเข้ากลับมาอยู่กับปัจจุบัน ให้ความสนใจกับความรู้สึกของร่างกายที่จุดนี้ ตอนนี้ สนใจประสาทสัมผัสของคุณ คุณได้ยินอะไร เห็น ลิ้มรส และได้กลิ่นอะไรตอนนี้ ลองทำสมาธิ รูปแบบการทำสมาธิส่วนใหญ่จะเกี่ยวกับการเอาใจใส่ สนใจที่ลมหายใจและปล่อยจิตให้ว่างจากสิ่งรบกวนต่างๆ นั้นจะช่วยให้คุณอยู่กับปัจจุบันมากขึ้น การทำสมาธิแบบปกติสามารถฝึกไม่ใช่เพียงแต่สมาธิแต่มันยังส่งผลถึงอารมณ์ต่างๆ โดยรวมอีกด้วย เหตุการณ์ที่เลวร้ายสามารถสอนเราบางอย่างได้ มันอาจจะใช้เวลานานกว่าจะรับรู้ว่าคุณได้เรียนรู้อะไรจากมัน โดยเฉพาะถ้าเหตุการณ์นั้นเพิ่งเกิดใหม่ๆ แต่ถ้าคุณมองกลับไปและดูว่าคุณได้รับความรู้อะไรจากประสบการณ์นั้น ความทรงจำที่แย่ๆ ของคุณอาจจะหายไปเอง คุณสามารถหาสิ่งทีดีอยู่ในสิ่งแย่ๆ ที่คุณไม่เคยสังเกตมาก่อนได้หรือไม่  จงจำไว้ว่าประสบการณ์ด้านลบเป็นส่วนหนึ่งในชีวิตที่ไม่สามารถหลีกเลี่ยงได้ ประสบการณ์อันยากลำบากทำให้เราแข็งแกร่งขึ้น มันช่วยทำให้เราซาบซึ้งและเห็นค่าถึงประสบการณ์ที่ทำให้เราพึงพอใจในชีวิตมากขึ้น ถ้าปราศจากความรู้สึกแย่ๆ เหล่านั้น เราจะไม่รู้สึกเห็นคุณค่าของความรู้สึกดีๆ ลองนับสิ่งที่ทำให้คุณมีความสุข ไม่ว่าคุณอาจจะลืมผลลัพธ์ของความทรงจำเหล่านี้ไปแล้ว ทำรายการของสิ่งที่คุณรู้สึกขอบคุณขึ้นมาจากนี้ เมื่อเวลาผ่านไป ความทรงจำที่แย่ๆ จะเริ่มค่อยๆ จางหายไปตามธรรมชาติ คุณสามารถที่จะเร่งขั้นตอนโดยการใช้ชีวิตอย่างเต็มที่และสร้างความทรงจำดีๆ ขึ้นมาใหม่เพื่อมาเติมลงบนจิตใจของคุณ ใช้เวลาทำสิ่งที่คุณรู้สึกเพลิดเพลินที่ทำให้คุณมีความสุข ยิ่งคุณสร้างความทรงจำที่เป็นบวกมากเท่าไหร่ ความสำคัญของความทรงจำที่เป็นลบจะลดลงไปในระยะยาวมากเท่านั้น  มันสามารถช่วยให้คุณไปในที่ที่คุณไม่เคยไปมาก่อน ซึ่งคุณสามารถได้รับประสบการณ์ใหม่ๆ ขึ้นมาโดยไม่โดนรบกวนจากอดีต จองตั๋วไปเมืองใหม่ๆ หรือเปลี่ยนเป็นนักท่องเที่ยวอยู่ในเมืองของคุณเองและออกไปบริเวณใกล้เคียงที่ปกติแล้วคุณไม่ค่อยได้ไป ถ้าการเดินทางไม่ใช่ตัวคุณ เปลี่ยนกิจวัตรประจำวันเป็นรูปแบบอื่นแทน ไปร้านอาหารใหม่ที่คุณไม่เคยไป ทำเมนูอาหารใหม่ๆ ที่ท้าทาย หรือจัดปาร์ตี้อาหารเย็นและชวนเพื่อนๆ มาร่วมงาน จัดตารางของคุณให้เต็มแน่นและกระตุ้นจิตใจตนเอง เพื่อที่คุณจะได้มีเวลาน้อยลงกับการจมอยู่ในความคิดด้านลบ ถ้าคุณใช้เวลาส่วนใหญ่อยู่กับตัวเองให้ออกข้างนอกมากขึ้นกับเพื่อนๆ หรือเยี่ยมครอบครัวของคุณให้มากขึ้น ทำให้ตัวเองไขว้เขวด้วยหนังสือดีๆ ซักเล่มหรือหางานอดิเรกใหม่ๆ ทำ ยิ่งคุณใช้เวลาไปกับการนั่งเฉยๆ ไม่มีอะไรทำมากเท่าไหร่ คุณยิ่งจะจมปลักอยู่กับความทรงจำแย่ๆ เก่าๆ มากเท่านั้น นี่คือไม่กี่สิ่งที่สามารถทำให้คุณห่างออกจากมันและช่วยทำให้ชีวิตคุณยุ่งได้  เริ่มหากิจกรรมเกี่ยวออกกำลังกายใหม่ๆ เช่นฟุตบอล ชกมวย ถ้าคุณไม่ชอบเล่นกีฬา ให้ตั้งเป้าให้กับตัวเองโดยจำนวนการเดินกี่ไมล์ต่อวัน หรือเริ่มเล่นโยคะ ท้าทายร่างกายตัวเองเป็นสิ่งที่ดีที่จะปลดปล่อยจิตใจด้านลบของคุณ ออกกำลังกายทำให้สมองของคุณหลั่งสารเอ็นโดรฟินที่ช่วยฟื้นฟูอารมณ์ของคุณ  สร้างสิ่งใหม่ๆ คุณสามารถเย็บชุด ระบายสี เขียนเพลง เทพลังงานของคุณสำหรับการสร้างบางสิ่งและคุณจะไม่มีเวลาไปคิดถึงความทรงจำแย่ๆ หาโอกาสไปเป็นอาสาสมัคร ช่วยเหลือผู้คนคือทางเลือกที่ดีที่ทำให้จิตใจออกจากปัญหาของคุณเอง การใช้สารช่วยเหลือเหล่านี้สามารถทำให้มันแย่ลง โดยเฉพาะถ้าความทรงจำแย่ๆ เหล่านั้นทิ้งความรู้สึกเศร้าโศกเสียใจหรือวิตกกังวลไว้ แอลกอฮอล์สามารถเพิ่มอาการซึมเศร้า ความฉุนเฉียวและความวิตกกังวล โดยเฉพาะในคนที่เคยประสบปัญหาและมีอาหารเหล่านี้ร่วมก่อนอยู่แล้วการที่จะทำให้ความคิดเป็นบวก หนทางที่ดีที่สุดคือการจำกัดหรืองดแอลกอฮอล์และสารเสพติดโดยสิ้นเชิง  การใช้แอลกอฮอล์หรือสารเสพติดเพื่อที่จะลืมความทรงจำแย่ๆ หรือเพื่อที่จะหลีกเลี่ยงการเผชิญความรู้สึกในแง่ลบ จะนำไปสู่การถูกครอบงำโดยสิ่งเสพติดถ้าคุณเห็นตัวเองกำลังกลายเป็นคนติดแอลกอฮอล์หรือติดยาในเวลาที่คุณไม่อยากจำบางอย่างที่มันกระทบกับคุณ ให้หาความช่วยเหลือโดยด่วน รูปแบบของการหนีที่ควรจะหลีกเลี่ยง ถ้าคุณติดการพนัน รับประทานมากเกินไปหรือการหาที่หลบที่เป็นนิสัยที่สามารถทำลายสุขภาพของคุณจากการปกปิดความรู้สึกแย่ๆ มันสำคัญมากที่จะรู้ถึงพฤติกรรมของคุณและควบคุมมัน ไม่ว่าจะด้วยตัวคุณเองหรือจากการช่วยเหลือของจิตแพทย์หรือกลุ่มสนับสนุน เมื่อคุณได้รับความคิดที่เป็นลบ มันอาจจะยากกับการหันมาดูแลตัวเอง แต่การทำให้ร่างกายของคุณอยู่ในสุขภาพดีมีผลต่อสิ่งที่คุณคิดรับประทานอาหารที่มีประโยชน์ พักผ่อนให้เพียงพอ และออกกำลังกายเล็กน้อยทุกอาทิตย์ จะช่วยทำให้คุณหลุดพ้นจากความทรงจำที่แย่ๆ ได้   รับประทานอาหารครบห้าหมู่ นั่นรวมถึงผักและผลไม้ โปรตีนไร้ไขมัน ธัญพืชไม่ขัดสีและไขมันชนิดดี พยายามออกกำลังกายให้ได้ 30-60 นาทีทุกๆ วัน ไม่ว่าคุณเพิ่งจะเดินระยะไกลกลับมาจากที่ทำงาน พยายามนอนหลับให้ได้ 7 ถึง 8 ชั่วโมงทุกคืน เนื่องจากความเหนื่อยล้าจะทำให้อารมณ์ของคุณแปรปรวนมากกว่าปกติและทำให้คุณเสี่ยงต่อการจมอยู่กับความทรงจำแย่ๆ.
หลีกเลี่ยงวัตถุหรือสถานที่ที่สามารถจุดชนวนความทรงจำนั้น. ให้คิดถึงความทรงจำนั้นจนมันมีผลกับเราน้อยลง. ลองปรับเปลี่ยนความทรงจำ. เพ่งจุดสนใจในความทรงจำที่มีความสุข. เรียนรู้ที่จะอยู่กับปัจจุบัน. พิจารณาจากสิ่งที่คุณได้เรียนรู้จากเหตุการณ์ต่างๆ. สร้างความทรงจำที่มีความสุข. ทำชีวิตให้ยุ่งเข้าไว้. หลีกเลี่ยงแอลกอฮอล์หรือสารเสพติด. สุขภาพของคุณต้องมาก่อนเสมอ.
https://www.wikihow.com/Forget-a-Bad-Memory https://www.wikihow.com/Forget-a-Bad-Memory
Creating Healthy Thought Patterns Having a Positive Outlook